GFRning Ukrainadagi elchisi Anka Feldguzenning so‘zlariga ko‘ra, Ukraina g‘allasini quruqlik orqali tashish uchun "birdamlik yo‘laklari" tashkil etiladi. Foto: AP Germaniya Ukraina g‘allasini sinov tariqasida temiryo‘l orqali olib chiqishni yo‘lga qo‘yadi, dedi GFRning Ukrainadagi elchisi Anka Feldguzen. "Ukraina g‘allasini Odessa portlari orqali eksport qilish yaqin vaqt ichida imkonsiz, shu sababli Polsha orqali eksport qilish imkoniyati ustida ishlash kerak. Germaniya temiryo‘l orqali olib chiqishga yordam berishni rejalashtirmoqda. Ukrainalik hamkorlarimiz bilan sinov tashuvini yaqin vaqt ichida amalga oshirish ustida ishlaymiz", - dedi u. Uning so‘zlariga ko‘ra, Yevropa mamlakatlari Ukraina g‘allasini quruqlik orqali tashish uchun "birdamlik yo‘laklari" tashkil etadi. Avvalroq Yevropa diplomatiyasi rahbari Jozep Borrel Ukrainada 20 mln tonna g‘alla saqlanayotganini aytgandi.